Exqrch/javanese-Komodo-pixelgpt huggingface dataset:
Dhaharan tradhisional punika padatanipun dipunsuguhaken nalika ngawontenaken jamuan mantenan utawi ing adicara tradisi adat Rejang ing kabupatèn Kepahiang lan sakiwa tengenipun nalika kala rumiyin
Tradisi punika sampun wiwit dipuntilaraken, nanging wonten sapérangan tiyang Rejang ingkang taksih nglestantunaken budaya punika
Ing masa sapunika, kelicuk langkung dipunlestantunaken minangka dhaharan kanggé jajanan
Wujudipun ingkang wujud kerucut punika minangka lambang supados para pengantèn ing ngawontenaken mantènan boten mandul utawi supados énggal-énggal pikantuk laré
Masarakat Rejang ing Kepahiang nalika jaman rumiyin wonten tradisi ndedonga sesarengan dhumateng kulawarga ingkang sisah anggènipun pikantuk laré
Saéngga dipunwontenaken satunggaling ritual mau mawi dipunsuguh kaliyan kelicuk minangka sajian utami
Kathah tiyang ingkang pitados marang ritual punika amargi sampun kathah ingkang rumaos babagan mistisipun kelicuk ingkang awujud krucut, nanging tradisi punika sapunika sampun radi ical.
Keramik putih Joseon Joseon baekja utawi keramik putih Joseon punika jinising keramik kanthi warna putih ingkang wiwitanipun dipundamel nalika masa Dinasti Joseon (1392-1910) ing Koréa
Medalipun keramik putih Joseon dipungayutaken kaliyan panyebaran paham Konfusianisme kanthi wiyar minangka idéologi nagara ingkang nampik Buda bibar dhawahipun Dinasti Goryeo
Pehak kraton Joseon ngangungaken warna putih minangka perlambang Konfusianisme lan ngginakaken keramik putih minangka perabot ingkang wigati wonten ing lingkungan mau
Keramik putih lajeng dados barang pecah belah ingkang kathah piyambak dipunproduksi lan dipunremeni ing periode Joseon
Ing wiwitan periode Dinasti Goryeo (935-1392), nalika keramik ijo taksih kathah dipun-ginakaken, keramik putih namung dipunproduksi kanthi gunggung ingkang sakedhik
Wiwit saking dhawahipun kaum panguwaos Goryeo ing taun 1392, Konfusianisme nggantos Buda minangka idéologi lan keramik ijo ingkang sadèrèngipun dipunremeni wiwit dipuntilaraken
Pamaréntahan Joseon nglampahi upaya mirunggan kanggé njagi produksi lan pangelolaanipun
Sansaya dangu masarakat Joseon wiwit ngginakaken jinis keramik énggal punika kanthi wiyar wonten ing padintenan
Lajeng produksi keramik putih tuwuh kanthi rikat
Sajarah keramik putih punika kapérang dados tiga periode
Periode kapisan ingkang kawiwitan saking madegipun Dinasti Joseon ing taun 1392 dumugi abad kaping 17 kala punika keramik mawi corak tatahan dipunproduksi sawatara lajeng ical
Lajeng keramiki mawi corak biru (cheonghwa) dipundamel kanthi modifikasi gaya wiwitan keramik Cina kanggé dipuntrepaken kaliyan gaya Koréa
Ing periode kaping kalih, saking abad kaping 17 tengahan abad kaping 18 medal keramik ingkang dipunlukis mawi glasir coklat lan kondhang ing wiwitan abad kaping 18
Keramik corak abrit ugi medal ing periode punika
Ing periode kaping 3, saking abad kaping 18 dumugi abad kaping 19, keramik putih wiwit dipunproduksi kanthi ageng nanging kuwalitasipun sansaya mangandhap
Keramik mawi corak biru, sapérangan dipunglasir biru-kobal ugi kondhang wonten ing periode punika
Keramik putih resik tanpa corak sapérangan ageng dipunproduksi ing wiwitan periode
Keramik mawi corak tatahan kondhang kantha pola kembang lotus, kembang-kembangan, taneman lan mega
Teknik tatahan kados tèhnik sanggam wonten ing keramik ijo
Saking periode kaping kalih lan salajengipun, kadang kala désainipun dipunwukir awujud relief lajeng cara sarta pola wukiran ingkang kados makaten sansaya kathah dipun-ginakaken
Motif kondhang ing periode mau inggih punika taneman pring mawi kembang plum, pring kaliyan wit cemara, seruni, simbol-simbol agami Buda lan umur ingkang dawa, méga, kéwan "bertuah", anggur, anggrèk, ulam, kepa, yuyu lan manuk
Wiwitanipun tungku ingkang damel keramik putih sapérangan ageng wonten ing kiwa-tengené wewengkon kutha krajan ing Gwangju (Gyeonggi), Gunung Gwanak lan Gunung Bukhan
Nanging banjur nyebar dhateng sadaya provinsi
Gwangju ingkang kalebet tungku astana kraton taksih dipun-ginakaken minangka pusat produksi keramik putih.
Kriptid Wonten ing kriptozoologi lan kriptobotani, satunggaling kriptid (saking Grikenlan: κρύπτω, "krypto" ingkang ateges "ndelik") punika makluk utawi tuwuhan ingkang mitosipun wonten nanging boten dipunmangertosi déning konsensus ilmiah lan asring angèl dipunpitadosi
Tuladha kriptid ingkang kondhang punika Yeti ing Himalaya lan monster Loch Ness ing Sekotlan
Kadangkala kriptid dipunsebat ugi "UMA", akronim saking "Unidentified Mysterious Animals" (Kéwan Aneh Misterius)
Istilah kriptid dipunmedalaken déning John E
Wall taun 1983 wonten ing satunggalung serat marang Perkumpulan Kriptozoologi Internasional ("International Society of Cryptozoology")
Wiwitanipun, "kriptid" dipundinakaken kanggé anggota subfamili "Cryptinae" inggih punika familia tawon pemburu ("ichneumon wasp")
Kathahipun "Cryptinae" dipunwastani minangka "idiobiont ectoparasitoids" ingkang ateges parasit ingkang "menghalangi" tuwuhiopun inang bibar njangkiti lan ngembang ing njawinipun awak inang, kadangkala awakipun nempel ing jaringan awak inang
Wuwuhan "crypt-" asalipun saking Basa Yunani ingkang ateges "ndelik" utawi "wadi"
Istilah 'kriptid' ugi dipun-ginakaken déning para kriptozoolog marang kéwan ingkang kawontenanipun diakoni déning komunitas ilmiah, nanging langkung dipunremeni ing kriptozoologi, tuladhanipun coelacanth ingkang dpunpitadosi naté cures lan okapi ingkang naté dipunanggep makluk ing angen-angen kemawon
Makluk wonten ing legenda kados unicorn dan naga kadangkala dipunwastani kriptid, nanging kathah kriptozoolog boten mastani makaten
Sanajan makaten satunggaling prakawis saged damel naga lan griffin dados makluk ingkang saèstu kriptid
Jeannine Davis-Kimball, Ph.D., nyerat wonten ing "Warrior Women" (2002) bilih menapa ingkang katingal minangka "makluk fantastis" saged mawi dhasar samubarang ingkang ngemu nalar: ahli folklor Adrienne Mayor nglacak pangembangan sajarah babagan legénda kalih makluk mau lan mendhet dudutan bilih kalih punika asalipun saking pepanggihan kuna atusan fosil "Protoceratop" lan "Psittacosaurus" ing Bukit Berapi Turkestan lan ngandhap bukit Tien Shan
Eberhart saking American Library Association (Perkumpulan Pustakawan Amérika), ingkang nyerat kanggé "Journal of Scientific Exploration", damel klasifikasi sedasa macem kéwan misterius ingkang dipunteliti ing kriptozoologi:
Lema (tetedhan) Lema inggih punika nama satunggaling tetedhan khas saking Rejang
Komposisi dhaharan punika saking bung ingkang dipuntugel-tigel lajeng dipuncampur kaliyan ulam saking toya tawar kados ta ulam mujaèr, ulam sepat lan ugi manéka ulam-kam alit ingkang gesang wonten ing toya ingkang tawar
Bibar tugelan bung punika dipuncampur kaliyan ulam mau banjur dipunudhak lan adonan mau dipunsimpen wonten ing wadhah ingkang sampun dipunlapisi kaliyan godhong gedhang lan dipuntutup kanthi brukut (rapet)
Prosès "fermentasi" punika mbetahaken wekdal paling sakedhik punika tigang dinten
Bibar prosès "fermentasi" punika banjur adonan lema mau dipunolah lan dipundhahar mawi sekul
Cara anggènipun ngolah lema
Lema dipunolah kanthi cara ingkang bènten kaliyan tempoyak
Lema mawi aroma ingkang boten énak ambunipun
Punika kalebet asil saking "fermentasi" ingkang wonten campuran ulam kaliyan bung saéngga medalaken aroma ingkang boten énak
Nanging sajanan ambunipun boten damel remen nanging kathah ingkang remen kaliyan lema
Ingkang dados béda punika aroma lan cita rasa ingkang dipunasilaken déning lema, saéngga boten namung dipunremeni déning bebrayan Rejang
Lema langkung écho bilih dipunolah kaliyan campuran santen lan dipuntambah kaliyan ulam toya tawar ugi ulam laut
Padatanipun, lema dipunolah kaliyan dipuntambak kaliyan ulam mas, tongkol, ugi ulam ingkang padatanipun dipundhahar kathahipun manungsa
Ngengingi babagan cita rasa ingkang dipunasilaken déning lema, dhaharan punika kalebet saking seléra khas Sumatra
Lema gadhah rasa asem lan pedes, sarta aroma ingkang bènten nanging gurih bibar dipunmasak
Bibar dipunmasak padatanipun lema dipundhahar minangka lawuh (lauk)
lema langkung écho dipundhahar kaliyan lalapan kados kabau, jering, utawi peté
Lema ugi sampun dados komoditi ekspor dhateng Jepang, sanajan kathah ugi Suku bangsa Rejang ingkang boten mangertos pérangan punika
Lema dipunbungkus kanthi modern wonten ing kaleng
Wadahipun boten bènten kaliyan wadhah kornèt utawi sardèn ingkang padatanipun dipunsadé wonten ing warung utawi toko-toko manisan modern sanèsipun
Lema dados dhaharan sesulih saking tradisi tiyang jepang ingkang limrahipun dhahar ulam mentah ingkang sampun kabukti dados penyebab lelara Minamata ing Jepang
Raosipun lema ingkang jumbuh kaliyan seléranipun tiyang Jepang ndadosaken lema minangka dhaharan ingkang dipunremeni lan dipuntepangi kanthi internasional ing Jepang
Babagan asal mulanipun lema boten kanthi gamblang dipunadnharaken bilih dhaharan punika wiwitanipun saking karya salah satunggaling bebrayan wonten ing Indonesia.
Lonthong cap go mèh Lonthong Cap Go Meh inggih punika masakan adhaptasi Peranakan Tionghoa Indonesia dhumateng masakan Indonesia, mliginipun masakan Jawa
Sajian punika wonten lonthong kaliyan "opor ayam", jangan lodeh, sambel gorèng ati, acar, pindhang tigan, abon sapi, bubuk koya, sambel, lan krupuk
Padatanipun lonthong Cap Go Meh dipundhahar kulawarga Tionghoa Indonesia nalika karaméan Cap go meh, inggih punika gangsal welas dinten bibar Imlek
Nanging sapunika dhaharan punika asring dipunsajèkaken kapan kemawon boten namung nalika cap go meh
Prabawa masakan Tionghoa katingal kanthi cetha ing "adhaptasi"nipun dhateng masakan Indonesia, tuladhanipun mi gorèng, lumpia, bakso, lan siomay
Tiyang ingkang saking Tionghoa kapisan mapan wonten ing kutha-kutha pelabuhan ing pasisir ler Jawa, tuladhanipun wonten ing Semarang, Pekalongan, Lasem, lan Surabaya
Pérangan punika kalampahan saking jaman Majapahit
Kala punika namung kaum kakung ètnis Tionghoa ingkang "merantau" dhateng Nusantara, lajeng kagarwa tiyang èstri Jawa saéngga nglairaken campuran antawisipun budaya Peranakan-Jawa
Kanggé ngrayakaken Imlek, nalika Cap go meh, kaum peranakan Jawa nggantos sajian "yuanxiao" (bola-bola glepung beras) kaliyan lonthong ingkang kajangkepi kaliyan sajian tradhisional Jawa kados opor ayam lan sambel gorèng
Wonten pitaodosan bilih sajian punika minangka lambang "asimilasi" utawi semangat campuran antawisipun kaum Tionghoa kaliyan penduduk pribumi di Jawa
Dipunpitadosi ugi bilih lonthong cap go meh dados lambang kabegjan, tuladhanipun lonthong ingkang padet dipunanggep kuwalikan kaliyan bubur ingkang èncèr
Wonten kapitadosan tradhisional Tionghoa ingkang ngubungaken bubur kaliyan dhaharan tiyang mlarat utawi tiyang ingkang gerah, awit saking punika wonten larangan dhahar bubur nalika Imlèk lan Cap go meh amargi dipunanggep "ciong" utawi mbeta sial
Wujudipun lonthong ingkang dawa ugi minangka lambang dawaning umur
Tigan ingkang wonten kabudayan pundi kemawon minangka lambang kabegjan, déné duduh santen ingkang dipunparingi kunir minangka lambang emas lan kabegjan
Lonthong Cap Go Meh punika dipunmangertosi kaum Peranakan-Jawa; kaum peranakan ingkang wonten ing Ujung Malaya, Sumatra, lan Kalimantan boten tepang kaliyan dhaharan punika
Tradisi nedhi lonthong boten dipunmangertosi nalika karaméan Imlèk masarakat Tionghoa ing Kalimantan
Nanging sajian punika wonten gegayutanipun kaliyan karaméan Imlèk wonten ing pecinan ing kutha-kutha Pulo Jawa mliginipun Semarang
Amargi Suku Betawi tepang kaliyan kabudayan peranakan Tionghoa, Lonthong Cap Go Meh ugi dipunwastani minangka salah satunggaling masakan Betawi.
Dynamixel Dynamixel (DXL) ya iku aktuator utawa servo jaringan sing atosane dhuwur kanggo robot sing dikembangke kaliyan produsen robot Robotis saka Koréa
Robotis uga pengembang saka robot ollo, bioloid lan DARwIn-OP DXL, robot-robot iku dianggo déning perusahaan, pawiyatan luhur lan hobi amarga bisa dimodifikasi, durabiliti tinggi, presisi, kecepatan, suhu ing jero robot, servo sing luwih kuwat, lan liya-liyané
antar-jaringan dynamixel luwih prasaja ing jaringan kabel, dynamixel nganggo jaringan seri kanggo transfer data
RoboPlus ya iku aplikasi kanggo nyeting lan konfigurasi dynamixel ing komputer, roboplus bisa diunduh gratis ning download page website Robotis
Dinamixel bisa dianggo ing sistem multi-sendi, bisa ning lengan robot, sikil robot, Humanoid robot, bipedal robot, robot hexapoda, robot ula, robot kalajengking, kinematik, animatronik lan otomatisasi
Driver dynamixel dirilis kanggo aplikasi ROS (Robot opertaing Sistem / Sistem OOperasi Robot).
Dynamixel Dhuweni feedback kaya ta: Komunikasi Data
Kanggo ngontrol dynamixel, setingan komunikasi mesthi dianakake déning protokol dynamixel
dynamixel dikon nampa lan ngeki data biner
contho program kanggo transmisi data kados ta iku ya iku USB to dynamixel lan TTL/RS485
Pangendalian utama lan komunikasi saka dynamixel ke dynamixel liya kanggo nampa lan nerima data ya iku Paket
Paket ana 2 jinis: Instruksi paket, ya iku pengendali sing dikirim kanggo kontrol dynamixel
paket status, sing nampa pengendali utama.
CBS CBS inggih punika salah satunggaling stasiun televisi wonten ing Amérika Sarékat
Stasiun tivi punika ngedalaken siaraken ingkng sepisanan wonten ing taun 1927 wonten ing radio lan ing taun 1939 wonten ing sak ngajengipun tivi langsung
Kantor pusatipun stasiun punika inggih wonten ing New York lan konsèp adicaranipun inggih boten kathah ngalami éwah - éwahan kaliyan stasiun tivi sanèsipun
CBS inggih dipundhirikaken déning William S
Adicara- adicara tivi ingakng dipunsiaraken wonten ing stasiun tivi CBS ing antawisipun inggih punika kados makaten: CBS Television Distribution
"CBS Television Distribution" makarya ing babagan perfilman.
Bali TV Bali TV inggih punika salah satunggaling stasiun televisi swasta inggih kanthi giyaran gratis minangka televisi kanthi wujud jejaringan utawi televisi terestrial ingkang wonten ing Indonésia
Bali TV punjeripun inggih wonten ing Bali, ingkang madeg ing sak ngandhapipun pandheganipun Satria Naradha ingkang minangka pandheganipun Kelompok Media Bali Post
Kekiyatan saking daya panceripun stasiun tv Bali TV punika ing wekdal sapunika inggih saged ngantos 10 kilo watt ingakng dipunpanceraken saking Bukit Bakung, Jimbaran ing channel 39 UHF kanggé wewengkon Denpasar lan ing channel 59 UF kanggé wewengkon Singaraja kanthi gadhah kekiyatan daya pemancaripun nganyos 2 kilo watt ing Déesa Anturan
Kanthi gadhah moto "Matahari Dari Bali", Bali TV wonten minangka program ingkang fokus siaranipun inggih dhateng kabudayan, adat istiadat, lan bab-bab ingkang unik kas saking Pulo Bali
Kajawi punika, sesanti Matahari saking Bali punika inggih ugi muasal saking nama kumpeninipun mau, inggih punika "Rhanada'
Ingkang manawi tembung mau dipunpadosi tegesipun, inggih saking tembung "Rha" lan "Nadha"
Tembung "Rha" inggih punika saking basa Yunani ingkang tegesipun Srengéngé, déné "Nadha" asalipun saking basa Sansekerta ingkang tegesipun saged damel padhang
Lan manawi tembung mau dipungabung dados satunggal, saged dados srengéngé ingkang saged damel padhang lan punika ingkang dados sesanti lan logonipun Bali TV ngantos wekdal sapunika
Wiwit sasi Oktober 2005, Bali TV sampun saged dpuntingali ing sadaya pérangan wewengkon Indonésia kanthi satelit Palapa C2
Stasiun tivi lokal ingkang wonten ing satunggal jaringan kaliyan jaringan Bali TV inggih punika: Program adicara
Adicra-adicara Bali TV ing antawisipun inggih ngewrat lagu-lagu wonten ing basa Bali, déné adicara-adicaranipun inggih kanthi napas Hindhu lan upacara-upacara tlatah sanèsipun
Nanging Bali TV inggih ugi nayangaken pawartos ugi mawi basa Indonésia
Déné tuladha program-program tivi ingkang dipunbiwarakaken déning Bali TV ingggih punika kados makaten:
Florent Malouda Florent Johan Malouda, (], #ALIH) inggih punika satunggaling juru main bal-balan saka Perancis ingkang biyasa gadhah posisi glandhang sayap kiwa
Sapunika piyambakipun main kanggé Chelsea lan tim nasional Perancis
Malouda minangka juru main bal-balan jalanan nalika remaja ing Guyana Perancis
Piyambakipun tipe juru main ingkang main kanthi tèhnik lan imajinatif kanggé mbrobos pertahanan lawan
Pamados bakat saking klub bal-balan saking Paris, Châteauroux lajeng ngrèkut piyambakipun
Malouda nindakaken debut kanggé tim utama Châteauroux nalika umuripun taksih angka 16 taun wonten ing kompetisi Ligue 2 (Divisi 2 Liga Perancis)
Malouda lajeng kagabung kaliyan Guingamp sasampuning Châteauroux gagal tetep ing Ligue 1
Wonten ing sangandhaping asuhan pelatih Guy Lacombe, Malouda sesarengan kaliyan kanca satunggal timipun Didier Drogba nedahaken bakatipun minangka juru main kanthi akurasi umpan lan pamungkas peluan ingkang mumpuni
Lyon lajeng ngrèkut Malouda taun 2003
Sesarengan kaliyan Juninho, Michael Essien, lan Mahamadou Diarra, Malouda yasa lini tengah Lyon
Malouda lajeng dipundhawuhi kanggé mlebet ing tim nasional Perancis
Wonten ing mangsa 2006–07 Malouda kasil mbekta Lyon dados juara Ligue 1 kanggé kaping 6 kanthi urut-urutan
Piyambakipun ugi kasil damel 10 gol lan dados Pemain Paling Apik mangsa mau
Malouda nedahaken bilih piyambakipun badhé pindhah saking Lyon wonten ing akir mangsa 2006–07
Chelsea, Liverpooll lan Real Madrid kapèncut pèngin ngrawuhaken Malouda
Wonten ing 9 Juli 2007, Malouda resmi kagabung kaliyan Chelsea kanthi aji transfer dipunlaporaken sakitar £13 juta kanggé masa kontrak tigang taun
Malouda lajeng migunakaken kostum nomer punggung 15
Malouda nindakaken debut kanggé Chelsea nalika parté persahabatan pra-mangsa ngadhepi Club América
Piyambakipun damel gol penyeimbang lan maringi asist gol kemenangan ingkang dipundamel déning John Terry
Wonten ing debut kompetitif Malouda kaliyan Chelsea kalangsungaken wonten ing parté Community Shield 2007 ngadhepi Manchester United
Tetandhingan pungkasan kanthi kawonipun Chelsea wonten ing adhu penalti, sasampuning imbang 1–1
Malouda damel 1 gol kanggé Chelsea wonten ing tetandhingan mau
Malouda nindakaken debut ing Liga Primer Inggris nalika Chelsea ngadhepi Birmingham City tanggal 12 Agustus 2007
Piyambakipun main ing sayap kiwa, posisi ingkang sadèrèngipun dipunpapani déning Arjen Robben lan Joe Cole
Malouda damel gol kaping 2 wonten ing tetandhingan ingkang pungkasan kanthi kamenangan 3–2 kanggé Chelsea.
Malouda damel gol perdana nalika debut minangka juru main Chelsea wonten ing kompetisi Liga Champions UEFA nalika ngadjepi Schalke 04
Wonten ing pungkasan mangsa perdananipun, Malouda total damel 2 gol lan satunggal asist ing Liga Primer
Kasil ingkang minim amargi piyambakipun dados pilihan angka 2 sasampuning Salomon Kalou lan gantosipun manajer Chelsea dhateng Avram Grant
Wonten ing mangsa 2008–09, salah satunggaling penampilan paling apik Malouda inggih nalika kemenangan tandang Chelsea 3–1 saking Liverpool wonten ing parté perempat final Liga Champions UEFA
Malouda damel asist kanggé tigang gol ingkang dipundamel Branislav Ivanovic lan Didier Drogba
Malouda damel salah satunggaling gol kemenangan 2–1 Chelsea versus Arsenal ing semifinal Piala FA wonten ing Wembley Stadium
ing final, Malouda damel asist kanggé Drogba ingkang damel gol penyeimbang, Chelsea menang 2–1 saking Everton
Nalika 23 Juni 2009 Malouda napakasmani perpanjangan kontrak sadanguning sekawan taun kaliyan Chelsea
Rawuhipun Carlo Ancelotti minangka manajer énggal Chelsea maringi satunggal papan utama kanggé piyambakipun ing sisih kiwa formasi berlian ingkang dipun-ginakaken Ancelotti
Tanggal 3 November 2009, Malouda damel penampilan kaping 100 kaliyan Chelsea, wonten ing parté ngadhepi Atletico Madrid
Tanggal 25 Dhésèmber 2009, piyambakipun dipunmedalaken wasit saking lapangan sasampuning nindakaken pelanggaran dhateng Stephen Carr juru main Birmingham City
Wonten ing parté wigati Liga Primer Inggris mangsa 2009–10, nalika Chelsea nagdhepi tuan rumah Manchester United, Malouda damel asist kanggé gol wigati Joe Cole
Chelsea menang 2–1 ing parté mau
Piyambakipun ugi damel gol ing parté semifinal Piala FA 2010, Chelsea menang 3–0 saking Aston Villa tanggal 10 April 2010
Malouda total 15 gol lan 15 asist sadanguning mangsa 2009–10 Liga Primer Inggris
Wonten ing mangsa 2010–11, Malouda kondhang amargi karemenanipun nggantos gaya potongan rékma
Malouda dados top skor klub ing Liga Primer sasampuning damel 13 gol
Dumugi Mèi 2011, Malouda sampun damel 41 gol saking 179 penampilan kanggé Chelsea ing sadaya kompetisi
Malouda nindakaken debut kanggé tim nasional Perancis tanggal 17 November 2004 ing parté Perancis vs Polen
Malouda lajeng pikantuk satunggal papan ing tim nasional
Piyambakipun damel gol perdana kanggé nagaranipun nalika Perancis ngadhepi Hungaria tanggal 31 Mèi 2005
Malouda sampu damel 7 gol saking 71 penampilan kanggé Perancis
Jogja TV Jogja TV inggih punika salah satunggaling stasiun televisi swasta inggih kanthi giyaran gratis minangka televisi kanthi wujud jejaringan utawi televisi terestrial ingkang wonten ing kitha Yogyakarta, Indonésia
Jogja TV dipungadhahi déning PT Jogjakarta Tugu Televisi lan ugi minangka stasiun televisi ingkang sepisanan wonten ing Yogyakarta
Stasiun televisi punika inggih ugi minangka anggota jaringanipun Bali TV
Kantoripun Jogja TV inggih punika mapan wonten ing Jl
Jogja TV dipunkepyakaken déning Sri Sultan Hamengkubuwono X ing tanggal 17 September 2004
Ing wiwitanipun madeg, Jogja TV inggih namung giyaran dangunipun 7 jam inggih punika saking tabuh 16.00-23.00 WIB kanthi kekiyatan pemancar 5 kilo watt
Déné program-program ingkang dipunsiaraken ing antawisipun inggih punika program pawartos lan informasi babagan Jogja, Pawartos Ngayogyakarta saha program budaya
Salajengipun nambah jam tayangipun dados 12 jam saking tabuh 12.00-24.00 WIB kanthi tambahan program ing wekdal siyang inggih punika Jogja Nyasar, Java Exotic lan dialog interaktif
PT Yogyakarta Tugu Televisi ugi minangka stasiun TV ingkang gadhah tigang pilar utami inggih punika bab pendhidhikan, budaya, lan pariwisata saéngga dipunangkah saged paring informasi, hiburan, lan kontrol sosial dhateng masarakat Yogyakarta lan sak kiteripun
Visi lan Misi Jogja TV ing antawisipun inggih punika saged dados étalase kearifan lokal budaya nuswantara lan dados televisi ingkang saged ngaplikasikaken tèknologi tanpa nglirwakaken tradhisi adiluhung, saéngga saged nyurung lan ningkataken bab pendhidhikan, ékonomi, saha pariwisata Yogyakarta lan sakiteripun
Jogja TV dipuntepangaken sepisanan wonten ing sasi Agustus 2004 ing Yogyakarta, Daerah Istimewa Yogyakarta
Dhéné laladan-laladan ing sakiteripun ingkang saged ugi ndhèrèk ningali stasiun jogja tv punika ing antawisipun inggih namung ing wewengkon Yogyakarta lan sakiteripun ingkang nyangkup laladan Sléman, Bantul/Parangtritis, Wonosari, Wates, Purworejo, Klaten, Magelang, Muntilan, Sala)
Jogja TV anggènipun giyaran inggih ngginakaken kanal 48 UHF
Stasiun tivi lokal ingkang wonten ing satunggal jaringan kaliyan jaringan Jogja TV inggih punika: Program adicara
Program-program unggulan ingkang dipunsiaraken wonten ing Jogja TV ing antawisipun inggih punika kados makaten: Jogja TV inggih minangka stasiun TV pelopor TV lokal swasta ing Yogyakarta
Wiwit sasi Pebruari 2012, Siaran Jogja TV inggih ugi saged dipuntampi ing sadaya wewengkon ing Indonésia lan ing njawi rangkah nagari Indonésia mawi anténa parabola
Déné nama satelitipun inggih punika: Nama Satelit: Telkom 1 Frekuensi:3832 Horizontal System: DVB-S MPEG-4 Symbol Rate, FEC: 15000, 3/4
Aceh TV Acèh TV inggih punika salah satunggaling stasiun télévisi swasta inggih kanthi giyaran gratis minangka télévisi kanthi wujud jejaringan utawi télévisi terestrial ingkang wonten ing Acèh, Indonésia
Acèh TV inggih punika minangka stasiun tivi lokal ingkang nyajèkaken program informasi lan program kabudayan ing Acèh
Acèh TV inggih sepisnanan medal ing tanggal (2006--) 15 2006 (umur #ALIH ) wonten ing frekuensi 48 UHF
Ing wekdal sapunika ACEH TV sampun mlebet yuswa ingkang kaping 4 taun
ACEH tV sampun gadhah izin prinsip penyelenggaraan penyiaran (IPP) saking Menkominfo RI Nomor: 121/KEP/M.KOMINFO/4/2009 tanggal 24 April 2009
Kanthi wontenipun ACEH TV dipunangkah supados saged damel bungah masarakat Acèh lan saged daos miniatur Aceèh ugi minangka télévisi ingkang saged dipunbanggakaken déning masarakat Acèh
Acèh TV inggih wonten ing sak ngandhapipun perusahaan PT
Acèh Media Televisi Indonésia, ingakng kantoripun inggih punka mapan wonten ing Jl
Mata le No.1,2,3 Désa Gue Gajah, Kacamatan Darul Imarah ACEH Besar 23352
Sesudah bergabung dengan RTV